Toshkent viloyatida «Nurafshon city» quriladi

Vazirlar Mahkamasining «Toshkent viloyati ma'muriy markazini qurish ishlarini jadallashtirish hamda zamonaviy ishbilarmonlik va turar joy markazlarini tashkil etishga doir tashkiliy chora-tadbirlar to‘g‘risida»gi qarori qabul qilindi.
Toshkent viloyati ma'muriy markazi qurilishi ishlarini yanada jadallashtirish, tuman (shahar) markazlari me'moriy qiyofasini yaxshilash va obodonlashtirish, uning investitsiyaviy jozibadorligini oshirish, shuningdek zamonaviy biznes, moliyaviy va turistik infratuzilmalarni jadal rivojlantirish maqsadida:
Qaror bilan «Aqlli shahar» konsepsiyasi bo‘yicha Nurafshon shahrida Toshkent viloyati ma'muriy markazini qurish» investitsiya loyihasini «Nurafshon business city» konsepsiyasiga o‘zgartiriladi. Tegishincha, tashkil etilgan direksiya Toshkent viloyatida biznes markazlarini qurish direksiyasiga qayta tashkil etiladi, u barcha huquq va majburiyatlar hamda tuzilgan shartnomalar bo‘yicha huquqiy voris hisoblanadi.
Direksiya «Nurafshon business city» hamda tuman va shaharlarda tashkil etiladigan boshqa zamonaviy ishbilarmonlik va turar joy markazlari bo‘yicha buyurtmachi funksiyalarini bajaradi, ular hududlarida obektlar qurilishini muvofiqlashtiradi va nazorat qiladi.
Direksiya faoliyati prezidentning 2.08.2018 yildagi «Respublika hududlarida «Vusiness city» zamonaviy ishbilarmonlik markazlarini tashkil etish chora-tadbirlari to‘g‘risida»gi qarorida belgilangan vazifalar va qoidalarga muvofiq tashkil etiladi.